*Likumprojekts*

**Grozījumi Sabiedriskā transporta pakalpojumu likumā**

Izdarīt Sabiedriskā transporta pakalpojumu likumā (Latvijas Republikas Saeimas un Ministru Kabineta Ziņotājs, 2007, 15. nr.; 2008, 24. nr.; 2009, 15.nr.; Latvijas Vēstnesis 193.nr.; 2010, 206.nr; 2012, 151.nr.) šādus grozījumus:

1. 8.pantā:

izteikt septīto daļu šādā redakcijā:

„(7) Tiesības sniegt sabiedriskā transporta pakalpojumus maršrutu tīklā, maršrutā vai reisā piešķir un sabiedriskā transporta pakalpojumu pasūtījuma līgumu slēdz uz Eiropas Parlamenta un Padomes 2007.gada 23.oktobra regulā (EK) Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr.1191/69 un Padomes Regulu (EEK) Nr.1107/70 paredzētiem līgumu termiņiem.”

izslēgt astoto daļu.

1. Papildināt likumu ar 18.pantu šādā redakcijā:

„18.pants. Īpaši noteikumi pārvadātājam autotransporta līdzekļu iepirkumiem

(1) Pārvadātājs, kas nav pasūtītājs Publisko iepirkumu likuma izpratnē vai sabiedrisko pakalpojumu sniedzējs Sabiedrisko pakalpojumu sniedzēju iepirkumu likuma izpratnē, pērkot sabiedriskos autotransporta līdzekļus, kurus izmanto sabiedriskā transporta pakalpojumu sniegšanā, ņem vērā to ekspluatācijas ietekmi uz enerģētiku un vidi un šai nolūkā izvērtē vismaz enerģijas patēriņu un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisiju apjomu.

(2) Šā panta pirmajā daļā minētās prasības pārvadātājs piemēro sabiedrisko autotransporta līdzekļu pirkumiem, kuru paredzamā līgumcena ir vienāda ar Ministru kabineta noteikto līgumcenas robežu vai lielāka. Līgumcenas robežu Ministru kabinets nosaka, pamatojoties uz Eiropas Savienības tiesību aktiem attiecībā uz līgumcenu robežām, kas jāievēro sabiedrisko pakalpojumu sniedzējiem Sabiedrisko pakalpojumu sniedzēju iepirkumu likuma izpratnē. Ministru kabinets nosaka minēto līgumcenu robežu vismaz reizi divos gados mēneša laikā pēc tam, kad Eiropas Komisija ir paziņojusi Eiropas Savienības Oficiālajā Vēstnesī attiecīgās līgumcenu robežas.

(3) Ministru kabinets nosaka kārtību, kādā:

1) pārvadātājs novērtē sabiedrisko autotransporta līdzekļu ekspluatācijas ietekmi uz enerģētiku un vidi un izvērtē enerģijas patēriņu un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisiju apjomu;

2) pārvadātājs, pērkot sabiedriskos autotransporta līdzekļus, kurus izmanto sabiedriskā transporta pakalpojumu sniegšanā, aprēķina paredzamo līgumcenu.”

1. Papildināt pārejas noteikumus ar 21. un 22.punktu šādā redakcijā:

„21. Eiropas Parlamenta un Padomes 2011.gada 16.februāra regulu (EK) Nr. [181/20](http://eur-lex.europa.eu/LexUriServ/LexUriServ.do?uri=OJ:L:2007:315:0014:01:LV:HTML)11 par autobusu pasažieru tiesībām un par grozījumiem Regulā (EK) Nr.2006/2004 attiecībā uz iekšzemes pasažieru regulāriem autobusu pārvadājumiem nepiemēro līdz 2017.gada 1.martam, izņemot tās 4.panta 2.punktu, 9.pantu, 10.panta 1.punktu, 16.panta 1.punkta b)apakšpunktu, 16.panta 2.punktu, 17.panta 1. un 2.punktu, 24. līdz 28.pantu.

22. Šā likuma 18.pants stājas spēkā 2013.gada 1.jūlijā. Ministru kabinets līdz 2013.gada 31.jūnijam izdod šā likuma 18.panta otrajā un trešajā daļā minētos noteikumus.”

4. Papildināt likumu ar informatīvo atsauci uz Eiropas Savienības direktīvu šādā redakcijā:

**„Informatīva atsauce uz Eiropas Savienības direktīvu**

Likumā iekļautas tiesību normas, kas izriet no Eiropas Parlamenta un Padomes 2009.gada 23.aprīļa direktīvas 2009/33/EK par “tīro” un energoefektīvo autotransporta līdzekļu izmantošanas veicināšanu.”

Satiksmes ministrs A.Ronis

Vīza: valsts sekretāra vietā

Valsts sekretāra vietniece Dž.Innusa

03.01. 2013. 15:45

442

I.Girucka 67028028

Iveta.girucka@sam.gov.lv